b'\n_START_ARTICLE_\nVy\xc5\xa1nin\xc4\x97 patranka\n_START_PARAGRAPH_\nVy\xc5\xa1nin\xc4\x97 patranka (bulg. \xd1\x87\xd0\xb5\xd1\x80\xd0\xb5\xd1\x88\xd0\xbe\xd0\xb2\xd0\xbe \xd1\x82\xd0\xbe\xd0\xbf\xd1\x87\xd0\xb5)\xc2\xa0\xe2\x80\x93 1876\xc2\xa0m. Baland\xc5\xbeio sukilimui Bulgarijoje gamintos medin\xc4\x97s patrankos, skirtos kovai su osmanais._NEWLINE_Vy\xc5\xa1nin\xc4\x97mis patrankomis buvo sustiprinti prastai ginkluoti bulgar\xc5\xb3 sukil\xc4\x97liai. Kaip \xc5\xa1i\xc5\xb3 patrank\xc5\xb3 sviedinius naudojo svarstykli\xc5\xb3 svarelius ir \xc5\xa1iaip metalo gabalus. Dabartin\xc4\x97je Bulgarijoje vy\xc5\xa1nin\xc4\x97s patrankos tapo \xc5\xbeinomu simboliu, nepaisant to, kad neretai sprogdavo dar pirmo \xc5\xa1\xc5\xabvio metu ir nukaudavo savo artileristus._NEWLINE_Vy\xc5\xa1nin\xc4\x97s patrankos pateko \xc4\xaf kai kuri\xc5\xb3 kaim\xc5\xb3 ir miesteli\xc5\xb3, kurie buvo svarb\xc5\xabs sukilime (pvz., Kopriv\xc5\xa1tica) herbus. \xc5\xa0ios patrankos naudojamos ir kaip dekoratyv\xc5\xabs puo\xc5\xa1iniai prie\xc5\xa1 istorinius pastatus Bulgarijoje bei mechanas (bulg. \xd0\xbc\xd0\xb5\xd1\x85\xd0\xb0\xd0\xbd\xd0\xb0)\xc2\xa0\xe2\x80\x93 tradicinius bulgar\xc5\xb3 virtuv\xc4\x97s restoranus.'